జ్యోతి అమ్గే

జ్యోతి కిసాంజి అమ్గే (జననం 1993 డిసెంబరు 16) ప్రపంచంలోనే అత్యంత పొట్టి మహిళగా గుర్తింపు పొందిన భారతీయ నటి. ఇది గిన్నిస్ వరల్డ్ రికార్డ్స్ లో నమోదైన విషయం.

2011లో జ్యోతి అమ్గే 18వ పుట్టినరోజునాటికి 62.8 సెంటీమీటర్లు (2 అడుగులు 3⁄4 ఇంగుళాలు) ఎత్తుతో ప్రపంచంలోనే అత్యంత పొట్టి మహిళగా గిన్నిస్ వరల్డ్ రికార్డ్స్ అధికారికంగా ప్రకటించింది. ప్రిమోర్డియల్ డ్వార్ఫిజం అనే జన్యుపరమైన రుగ్మత కారణంగా ఆమె ఎత్తు పరిమితమైంది.

కెరీర్ 
జ్యోతి అమ్గే 2009లో బాడీ షాక్: టూ ఫుట్ టాల్ టీన్ అనే డాక్యుమెంటరీలో నటించింది. అలాగే ఆమె భారతీయ టెలివిజన్ షో అయిన బిగ్ బాస్ 6 లో అతిథి పార్టిసిపెంట్ గా వచ్చింది. ఆమె 2014 ఆగస్టు 13న అమెరికన్ హారర్ స్టోరీ: ఫ్రీక్ షో నాల్గవ సీజన్‌లో మా పెటైట్(Ma Petite) పాత్రలో నటించింది.

ఆమె మైనపు విగ్రహం లోనావాలాలోని సెలబ్రిటీ వ్యాక్స్ మ్యూజియంలో ఉంది.

ఫిల్మోగ్రఫీ

మూలాలు 

1993 జననాలు
21వ శతాబ్దపు భారతీయ నటీమణులు
భారత టెలివిజన్ నటీమణులు
మరుగుజ్జు నటులు
నాగ్‌పూర్ నటీమణులు
ప్రపంచ రికార్డు హోల్డర్లు
గిన్నిస్ వరల్డ్ రికార్డ్స్